[{"text_idx": "#000008", "text": "Datblygu, Adolygiad a Gwella\u2019r Modiwl"}, {"text_idx": "#000009", "text": "Eglurhad ar y Broses Adolygu Ansawdd"}, {"text_idx": "#000016", "text": "Fe gymeron ni\u2019r cyfle i adolygu ac ailfframio gwaith sicrhau ansawdd i ddefnyddio dull ffres gan ddefnyddio dulliau a oleuir gan ddata, sy\u2019n seiliedig ar risgiau ac yn canolbwyntio\u2019n llai ar ymarferion ticio blychau traddodiadol ac yn fwy ar ddarparu gwasanaeth effeithiol, wedi\u2019i liflinio sy\u2019n dwyn effaith i ddefnyddwyr a\u2019r Brifysgol. Gan gymryd ysbrydoliaeth yn rhyngwladol, ac yn arbennig o\u2019r dull seiliedig-ar-wella yn yr Alban, rydym yn ystyried bod Sicrhau Ansawdd yn hanfodol i ddynameg fusnes darparu rhaglenni a phrofiad myfyrwyr o ansawdd da, sy\u2019n ymroddedig i wneud pethau\u2019n well yn barhaus, yn hytrach na chynnal y sefyllfa bresennol."}, {"text_idx": "#000017", "text": "Rydym yn ystyried mai taith yw sicrhau a gwella ansawdd, ac rydym wrthi\u2019n barhaus yn archwilio ffyrdd arloesol o wella ein prosesau trwy integreiddio a defnydd effeithlon o ddata a systemau, ac yn cydweithio\u2019n agos gydag ystod o wasanaethau proffesiynol ar draws y Brifysgol i ddarparu datrysiadau cynaliadwy."}, {"text_idx": "#000018", "text": "Bydd y Gwasanaethau Ansawdd Academaidd yn datblygu ac yn cyflawni dull sy\u2019n flaengar yn y sector ac sy\u2019n arloesol ac yn eithriadol o sicrhau a gwella ansawdd, gan alluogi Prifysgol Abertawe i gyflawni a chynnal twf parhaus a phrofiad rhagorol ar gyfer myfyrwyr, o fewn y Prifysgolion gorau yn y DU erbyn 2020."}, {"text_idx": "#000020", "text": "Rydym yn gweithio gyda\u2019n rhanddeiliaid: Academyddion, Myfyrwyr a chydweithwyr yn y Gwasanaethau Proffesiynol yn arbennig, i roi cymorth, cyngor, arweiniad a hyfforddiant er mwyn cyd-greu a chyflawni datrysiadau effeithiol."}, {"text_idx": "#000022", "text": "Datblygu, Cymeradwyo a Rheoli Rhaglenni"}, {"text_idx": "#000023", "text": "Trosolwg a rheolaeth ar bortffolio o raglenni\u2019r Brifysgol\nDatblygu a chymeradwyo rhaglenni newydd\nCymeradwyo a rheoli gwelliannau i raglenni\nRheoli\u2019r broses Adolygu Ansawdd integredig i sicrhau ansawdd darpariaeth y Brifysgol a mynd ati\u2019n barhaus i\u2019w wella."}, {"text_idx": "#000026", "text": "Yn anad dim, gwasanaeth yw\u2019r Gwasanaethau Ansawdd Academaidd. Rydym ni yma i\u2019ch cynorthwyo, hwyluso pethau ar eich cyfer a\u2019ch galluogi i fod y gorau y gallwch fod, gan sicrhau bod safonau\u2019n cael eu cynnal yn gadarn ond yn gymesur, gan warchod enw da\u2019r Brifysgol a\u2019r staff a myfyrwyr ynddi."}, {"text_idx": "#000027", "text": "Y ffordd orau y gallwn ni eich helpu chi yw os byddwch yn cysylltu a\u0302 ni cyn eich bod yn dod ar draws problem, a\u2019n bod ninnau\u2019n gallu eich cynorthwyo drwy\u2019r broses i gael y datrysiad gorau posibl."}, {"text_idx": "#000028", "text": "Gallwn roi cyngor ac arweiniad ynghylch unrhyw un o\u2019r meysydd yr ydym yn gyfrifol amdanynt, ac yn aml mewn meysydd cysylltiedig, i sicrhau eich bod yn cael y gwasanaeth gorau. Mae gennym hefyd Godau Ymarfer a Chwestiynau Cyffredin ar y wefan hon i helpu."}, {"text_idx": "#000029", "text": "Mae gennym swyddog ymgysylltu sydd wedi\u2019i neilltuo i bob un o\u2019n Colegau cyfansoddol i roi arbenigedd yn y fan a\u2019r lle, a Rhwydwaith Ansawdd mewnol i rannu profiad ac arfer effeithiol o fewn y Brifysgol."}, {"text_idx": "#000030", "text": "Rydym wrthi\u2019n barhaus yn archwilio ac yn adolygu ein systemau a\u2019n prosesau i sicrhau eu bod yn cyflawni ar ran y defnyddiwr a\u2019r Brifysgol, ac yn ceisio adborth ynghylch sut y gallwn wella."}]